Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 718

107. 1. példa A helyzet: Az X alapvetõ vegyi anyag két szállítója, „A” és „B”, egy vegyes vállalat által felügyelt új gyártóüzem felépítésérõl határoz. Ez az üzem össztermelésüknek durván 50%-át fogja megtermelni. Az X homogén, más termékkel nem helyettesíthetõ termék, azaz önmagában érintett piacot alkot. A piac stagnál. A felek nem fogják jelentõsen növelni az össztermelést, de bezárnak két régi gyárat, és a gyártókapacitást az új üzembe telepítik át. „A” és „B” egyenként 20%-os piaci részesedéssel rendelkezik. Jelen van még három jelentõs szállító, mindegyikük 10—15%-os piaci részesedéssel, valamint számos kisebb szereplõ. Elemzés: Valószínû, hogy a vegyes vállalat hatást fog gyakorolni a felek versenytársi magatartására, mert az összehangolás jelentõs, esetleg erõfölényt is eredményezõ piaci pozíciót biztosít számukra. A piacon komoly korlátozó hatások fellépése valószínûsíthetõ. Az ezeket a hatásokat ellensúlyozó magas eredményesség-növekedés ennél a forgatókönyvnél, ahol a termelés jelentõs növekedése nem várható, nem valószínû.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes